LUR veroordeel vyfjarige se moordKayde Williams Foto: Pink Ladies Dan Plato, LUR vir gemeenskapsveiligheid in die Wes-Kaap, het Dinsdag die moord van ŉ vyfjarige meisie in Bredasdorp veroordeel. “Ek veroordeel hierdie gruwelike daad en doen ŉ beroep op die gemeenskap om die polisie by te staan om seker te maak dat geregtigheid sal geskied,” het Plato in ŉ verklaring gesê. “My diepste berou aan die familie en vriende van die vyfjarige Kayde Williams in Bredasdorp in hierdie moeilike tyd.” Williams se liggaam is Maandagmiddag in bosse opgespoor. Sy is Sondag as vermis aangemeld. Anene Booysen se liggaam is verlede jaar op 2 Februarie 2013 op ŉ konstruksieperseel in Bredasdorp opgespoor. Die tiener is verkrag en haar liggaam is geskend. Sy het later die dag in die hospitaal aan haar beserings beswyk. Johannes Kana is tot twee keer lewenslank gevonnis vir haar moord. Die Wes-Kaapse hooggeregshof het sy versoek om verlof tot appèl van die hand gewys. Lees alle vorige berigte oor Bredasdorp op Maroela Media.